Յան Օբլակ

Յան Օբլակ (սլովեն.՝ Jan Oblak, հունվարի 7, 1993(1993-01-07), Շկոֆյա Լոկա, Սլովենիա), սլովենացի ֆուտբոլիստ, «Ատլետիկո Մադրիդ» ակումբի և Սլովենիայի ազգային հավաքականի դարպասապահ։


== Ակումբային կարիերա ==


=== «Օլիմպիկիա» ===
Օբլակը ծնվել է Շկոֆյա-Լոկայում՝ Գորենսկայում։ Իր կարիերան սկսել է հարազատ քաղաքում՝ խաղալով «Լոչանի» կազմում։ 10 տարեկանում նա տեղափոխվեց «Օլիմպիա Լյուբլյանա»։ 2009 թվականին մերժեց «Էմպոլիի» առաջարկը հօգուտ «Ֆուլհեմի», բայց վերջնական արդյունքում մնաց Սլովենիայում՝ երկարաձգելով պայմանագիրը մինչև 2011 թվականը։Որպես պրոֆեսիոնալ ֆուտբոլիստ Օբլակը իր դեբյուտը նշել է 2009-10-ին՝ ընդամենը 16 տարեկան հասակում՝ առաջնությունում բաց թողնելով ընդամենը 3 խաղ։ Այդ մրցաշրջանում «Օլիմպիան» գրավեց 4-րդ տեղը։


=== «Բենֆիկա» ===
2010 թվականի հունիսի 14-ին Օբլակը պայմանագիր է կնքում «Բենֆիկայի» հետ և միանգամից վարձավճարով հանձնվում այլ ակումբի՝ Պորտուգալիայի առաջնության «Բեյրա-Մարին»։ Նա 2010-11 մրցաշրջանն ավարտեց արդեն «Օլյանենսի» կազմում՝ ոչ մի անգամ դաշտում չհայտնվելով։
Առաջվա նման «Բենֆիկային» պատկանելով, Օբլակը տեղափոխվեց մեկ այլ պորտուգալական ակումբ՝ «Ունիան Լեյրիա»՝ 2011-12 մրցաշրջանում։ Նա լիգայում դեբյուտը նշեց 2012 թվականի հունվարի 15-ին, հյուրընկալվելով «Նացիոնալ Ֆունշալին», որն ավարտվեց ոչ ոքի՝ 2։2։
2013 թվականի հուլիսին Օբլակը չկար մինչմրցաշրջանային նախապատրաստմանը՝ հաստատելով, որ նա չուներ գործող պայմանագիր «Բենֆիկայի» հետ։ Ավելի ուշ՝ հաջորդ ամսում նա երկարաձգեց պայմանագիրը մինչև 2018 թվականը՝ իրավիճակը նկարագրելով որպես թյուրիմացություն։
Փորձառու Արտուր Մորաեսի մի քանի սխալներից հետո, 2013-14 մրցաշրջանում մարզիչ Ժորժե Ժեզուշը Օբլակին իրեն ցույց տալու շանս տվեց։ Վերջինս անց կացրեց մի քանի «չոր» հանդիպումներ ակումբի կազմում՝ մասնավորապես «Պորտուի» դեմ խաղում, որում Բենֆիկան հաղթեց 2։0 հաշվով և Եվրոպայի լիգայի կիսաեզրափակիչ խաղում «Յուվենտուսի» դեմ գոլազուրկ ոչ ոքի ավարտվելով։ Բաց թողնելով ընդամենը 3 գնդակ 13 խաղում, Օբլակը դարձավ առաջնության լավագույն դարպասապահը։


=== «Ատլետիկո Մադրիդ» ===
2014 թվականի հուլիսի 14-ին Օբլակը հաստատեց իր՝ «Ատլետիկո Մադրիդ» տեղափոխությունը։ Դարպասապահի տրանսֆերը մադրիդյան ակումբի համար արժեցավ 13 միլիոն եվրո։

Օբլակը հայտավորվեց Իսպանիայի Սուպերգավաթի «Ռեալ Մադրիդի» դեմ խաղում, բայց այդ խաղում դարպասապահ կանգնեց Միգել Անխել Մոյան։ 2015 թվականի մարտի 17-ին Չեմպիոնների Լիգայի Բայեր 04-ի դեմ խաղում Օբլակը 23-րդ րոպեին փոխարինման դուրս եկավ վնասվածք ստացած Միգել Անխել Մոյայի փոխարեն։ «Ատլետիկոն» հաղթեց 1։0 հաշվով, նույն հաշվով էլ պարտվելով արտագնա խաղում։ Խաղը հասավ մինչև 11 մետրանոց հարվածաշարերի, Օբլակը հետ մղեց Հական Չալհանօղլուի հարվածը, ևս 2 հարված Բայերի խաղացողների կողմից ընթացան դարպասից բարձր, Ատլետիկոն հաղթեց 11 մետրանոց հարվածաշարերը 3։2 հաշվով։ Մարտի 21-ին Օբլակը խաղաց իր առաջին խաղը Իսպանիայի առաջնությունում՝ Խետաֆեի դեմ խաղում՝ բաց չթողնելով ոչ մի գնդակ։
2016 թվականի մայիսի 3-ին Չեմպիոնների Լիգայի կիսաեզրափակիչի պատասխան խաղում Օբլակը «Ալյանց Արենայում» հետ մղեց Թոմաս Մյուլերի իրացրած 11 մետրանոցը։ Չնայած «Ատլետիկոն» պարտվեց 2:1 հաշվով, ակումբն անցավ եզրափակիչ՝ մրցակցի դաշտում խփած գոլի կանոնի շնորհիվ։ Ներքին առաջնության ավարտից հետո նա հաղթեց Սամոռայի մրցանակը՝ որպես լավագույն դարպասապահ՝ 38 խաղում սեփական դարպասն ընդունելով ընդամենը 18 գնդակ և կրկնելով «Դեպորտիվո Լա Կորունյայի» 22-ամյա դարպասապահ Ֆրանսիսկո Լիանյոյի ռեկորդը։


== Հավաքականի կարիերա ==
Օբլակը առաջին անգամ հրավիրվել է Սլովենիայի մինչև 21 տարեկանների հավաքական 2009 թվականի օգոստոսին՝ փոխարինելով վնասվածք ստացած Յան Կոպրիվցին։ Դեբյուտը նշել է նույն թվականի սեպտեմբերի 9-ին՝ Ֆրանսիայի դեմ խաղում։
2012 թվականի սեպտեմբերի 11-ին Օբլակը նշեց իր դեբյուտը ազգային հավաքականում, միայն թե իր թիմը հյուրընկալվելիս պարտություն կրեց Նորվեգիայից 1։2 հաշվով 2014 թվականի աշխարհի առաջնության խմբային փուլի շրջանակում։
Սամիր Հանդանովիչի՝ հավաքականից հեռանալուց հետո Օբլակը դարձավ Սլովենիայի հիմնական դարպասապահը։


== Ելույթների վիճակագրություն ==


=== Ակումբային վիճակագրություն ===
2016 թվականի հունվարի 20-ի դրությամբ


== Ձեռքբերումներ ==
«Բենֆիկա»

Պորտուգալիայի չեմպիոն. 2013-14
Պորտուգալիայի գավաթի մրցանակակիր. 2013-14
Պորտուգալական լիգայի գավաթի մրցանակակիր. 2013-14
Եվրոպա Լիգայի ֆինալիստ. 2013-14«Ատլետիկո Մադրիդ»

Իսպանիայի Սուպերգավաթի մրցանակակիր. 2014
Չեմպիոնների Լիգայի ֆինալիստ. 2014-2015


== Ծանոթագրություններ ==


== Արտաքին հղումներ ==
PrvaLiga player profile
Stats and profile at Zerozero(չաշխատող հղում)
Stats at ForaDeJogo Archived 2014-07-26 at the Wayback Machine.